open-index/open-wikipedia-markdown huggingface dataset:
Venter

**Venter** kan verwys na:

## Mense 
* Christoffel Venter (1892–1977), Suid-Afrikaanse militêre bevelvoerder.
* Craig Venter, Amerikaanse molekulêre bioloog.
* F.A. Venter (1916-1997), Afrikaanse skrywer.
* Jaco Venter, Suid-Afrikaanse fietsrenjaer.
* Jacobus Johannes Venter (1814-1889), Politikus en Waarnemende Staatspresident van die Oranje-Vrystaat.
* Vianne Venter, outeur
* Wouter van de Venter, Afrikaanse sanger en musikant.
* Vyf Venters het aan die Slag van Bloedrivier deelgeneem.

## Plekke 
* Ventersburg, 'n dorp in die Vrystaat, Suid-Afrika.
* Ventersdorp, 'n dorp in die Noordwesprovinsie, Suid-Afrika.
* Ventersdorp Plaaslike Munisipaliteit, munisipaliteit in die Dr. Kenneth Kaunda-distriksmunisipaliteit in Noordwes, Suid-Afrika.
* Ventershoop, 'n nedersetting in die Oos-Kaap.
* Venterskroon, 'n nedersetting in die Noordwesprovinsie.
* Venterspos, 'n nedersetting in Gauteng, nou deel van Westonaria.
* Venterstad, 'n dorp in die Oos-Kaap, Suid-Afrika naby die Gariepdam.

## Goedere 
* 'n **Venter-sleepwa**, bekende handelsmerk in Suid-Afrika vir sleepwaentjies.
Venterspos

**Venterspos** is 'n nedersetting in Gauteng, Suid-Afrika. Die dorpie het in 1937 ontstaan saam met onder andere die Venterspost goudmyn wat hier begin is. Die dorpie vorm nou deel van Westonaria.

## Sien ook 
* Lys van dorpe in Suid-Afrika
Laerskool President Steyn

**Laerskool President Steyn** is 'n Christelike Afrikaanse primêre skool in Alberton, Suid-Afrika. Die skool is op die hoek van Brink- en Braunstraat in Verwoerdpark geleë. Die skool is na Marthinus Theunis Steyn, politikus en laaste Staatspresident van die Oranje-Vrystaat vernoem. Hulle leuse is *Doen dit nou*.

## Skoollied 
Die skool se skoollied is in 1946 deur M.L. de Villiers gekomponeer. Die woorde lui as volg:

## Eksterne skakels 
* Die skool se webtuiste
* Skool se Facebook-blad
Steynsdorp

**Steynsdorp** was 'n klein dorpie in Mpumalanga, Suid-Afrika. Dit is egter deesdae 'n spookdorp.

## Geskiedenis 
Die dorp het sy ontstaan en ondergang te danke aan goud. In Julie 1885 het die prospekteerders Jim Painter en Frank Austen spoelgoud hier ontdek. In April 1886 was daar reeds 800 delwers in ''Painter's Camp'' soos die delwery genoem is. Gedurende 1886 het kommandant JP Steyn die delwerye besoek en die naam is verander na Steynsdorp, ter ere aan hom. 'n Dorp is gou uitgemeet en in 1887 geproklameer. Teen dié tyd het die dorp 'n bevolking van 3&nbsp;000 gehad. Die goud was maar min en moeilik om uit te haal en vinnig het die dorp agteruitgegaan; veral toe goud aan die Witwatersrand ontdek is.

## Vandag 
Al wat van die dorpie oorgebly het is een winkel. Dit is nog moontlik om die fondasies van geboue en strate in die veld te sien.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Jaco Venter

duimnael|Jaco Venter.
**Jaco Venter** (* 13 Februarie 1987 in Stellenbosch) is 'n Suid-Afrikaanse fietsryer. Hy maak sy eerste internasionale deurbraak in 2007 deur die Dome2Dome-eendagfietswedren te gewen. In 2009 stel hy die beste individuele tydtoetse op en word as die Suid-Afrikaanse kampioen bekroon.

## Suksesse 
;2007
* Dome2Dome

;2009
* Suid-Afrikaanse kampioen - Individuele tydtoets
* Suid-Afrikaanse kampioen - Individuele tydtoets (onder 23)

## Spanne 
* 2006 Konica Minolta (tot 30 Sep.)
* 2007 Neotel
* 2008 Team Neotel
* 2009 Trek-Marco Polo
* 2010 MTN Energade
* 2011 Véranda's Willems-Accent

## Verwysings
Christoffel Venter

Generaal-majoor '''Christoffel 'Boetie' Venter''' (1892&ndash;1977) was 'n Suid-Afrikaanse militêre bevelvoerder. Hy het in die Royal Air Force tydens die Eerste Wêreldoorlog gedien en het 16 oorwinnings in die lug behaal. In 1922 sluit hy by die Suid-Afrikaanse Lugmag aan.

Hy was direkteur-generaal van die lugmag vanaf 1940 tot 1945. Na die Tweede Wêreldoorlog was hy die besturende direkteur van die Suid-Afrikaanse Lugdiens.

## Verwysings 
## Eksterne skakels 
* http://www.theaerodrome.com/aces/safrica/venter.php
Ventershoop

**Ventershoop** is 'n nedersetting in die Oos-Kaap, Suid-Afrika.

## Sien ook 
* Lys van dorpe in Suid-Afrika
Venterskroon

**Venterskroon** is 'n nedersetting in die Noordwesprovinsie, Suid-Afrika in die gebied van die Vredefortkoepel. Die jaarlikse Crater Cruise-bergfietswedren gaan deur Venterskroon.

## Geskiedenis 
Die dorp is gedurende 1887 geproklameer nadat daar goud in 1880 ontdek is en delwers begin het om die goud te ontgin. Die delwers het vanaf 1880 tot 1913 in die omgewing gemyn en weer later vanaf 1930 tot 1937. Sowat 140&nbsp;kg goud is hier ontgin. Die goudrif was nie so winsgewend soos dié aan die Witwatersrand nie.

Soos wat maar die geval in delwersdorpe was, was die *Imperial Inn* een van die eerste geboue op Venterskroon. Later het die polisiestasie en tronk gevolg. Daar was 'n huis vir die mynkommissaris en die skoolmeester. Al drie hierdie geboue is vandag nog te sien in die dorpie met sy een stofstraat.

Venterskroon spog met 'n kerkgebou, maar sedert 2014 nie meer 'n gemeente nie. Dit was 'n gemeente van die Nederduitsch Hervormde Kerk van Afrika en is gestig op 7 Julie 1888. Daar is gereeld twee keer per maand 'n oggenddiens gehou. Die gemeente het in 2000 33 belydende en sewe dooplidmate gehad en in die jaar toe dit ontbind het, 35 en twee. Die kerkgebou is net agter die polisiestasie en die gevangenis.

## Wêrelderfenisgebied 
Die gebied wat Venterskroon insluit is in 2005 deur UNESCO as 'n wêrelderfenisgebied verklaar. 'n Memorandum van verstandhouding tussen die SA-regering en die Vredefortkoepel is op 27 Mei 2012 deur die Minister van Omgewingsake, me Edna Molewa, onderteken. Dit baan die weg vir wetgewing sodat die wêrelderfenisgebied bewaar kan bly.

## Fotogalery 
## Sien ook 
* Lys van dorpe in Suid-Afrika

## Verwysings
Noemi

**Veronica Scopelliti** (gebore 25 Januarie 1982, Rome (Italië)), beter bekend onder haar verhoognaam **Noemi**, is 'n Italiaanse sangeres-liedjieskryfster en musikant.

## Diskografieë 
### Ateljeealbums 
* 2009 – *Sulla mia pelle* (#3 Italië, #44 Europa)
* 2010 – *Sulla mia pelle (Deluxe Edition)* (#3 Italië, #42 Europa)
* 2011 – *RossoNoemi* (#6 Italië)

### EP 
* 2009 – *Noemi* (#8 Italië, #97 Europa)

### Enkelspelers 
* 2009 – *Briciole* (#2 Italië, #51 Europa)
* 2009 – ''L'amore si odia* (Noemi met Fiorella Mannoia) (#1 Italië, #34 Europa)
* 2010 – *Per tutta la vita* (#1 Italië, #42 Europa)
* 2010 – *Vertigini*
* 2011 – *Vuoto a perdere* (#6 Italië, #47 Europa)
* 2011 – *Odio tutti i cantanti*
* 2011 – *Poi inventi il modo*
* 2012 – *Sono solo parole* (#3 Italië)
* 2012 - *La promessa* (Noemi met Stadio)
* 2012 - *In un giorno qualunque''

### Musiekvideo's 
* 2009 – *Briciole*
* 2009 – ''L'amore si odia* (Noemi met Fiorella Mannoiaga)
* 2010 – *Per tutta la vita*
* 2011 – *Vuoto a perdere*
* 2011 – *Odio tutti i cantanti*
* 2011 – *Poi inventi il modo*
* 2012 – *Sono solo parole*
* 2012 - *In un giorno qualunque*
* 2012 - *La promessa* (Noemi met Stadio)

### Samewerking 
300px|regs|duimnael|Noemi met Fiorella Mannoia
* 2009 – *L'amore si odia* met Fiorella Mannoia
* 2009 – *Quanto ti voglio* met Claudio Baglioni en Gianluca Grignani
* 2010 – *Il mio canto libero'' met Amiche per l'Abruzzo
* 2010 – ''L'amore si odia (acustic version)* met Fiorella Mannoia
* 2010 – *Come si cambia* met Neri per Caso
* 2011 – *La promessa* met Stadio

## Sanremo festival 
* 2010 - *Per tutta la vita*
* 2012 - *Sono solo parole*

## Tour 
* 2009 - *Noemi tour*: 
* 2009/2010 - *Sulla mia pelle tour I*: 
* 2010 - *Sulla mia pelle tour II*: , 
* 2011/2012 - *RossoNoemi tour I*: 
* 2012 - *RossoNoemi tour II'': 

## Eksterne skakel 
* Noemiofficial.it
* Oficial Youtube 
* Arcadinoemi.it
* Arca di Noemi Youtube
* Facebook noemiofficial
* Facebook arcadinoemi
Craig Venter

**John Craig Venter** (Salt Lake City, 14 Oktober 1946) is 'n Amerikaanse molekulêre bioloog en sakeman. Hy was die eerste persoon wat 'n volledige DNS-profiel ontsyfer het. In 2010 word hy erken as die eerste wetenskaplike wat 'n kunsmatige sintetiese sel geskep het. Die Time-tydskrif het hom in 2007 en 2008 gelys as een van die top 100 invloedryke persone.

## Publikasies 
* *A Life Decoded* (2007)
Crater Cruise Bergfietswedren

Die **Crater Cruise** is 'n bergfietswedren wat jaarliks plaasvind en gewoonlik gedurende die eerste naweek in Oktober. Dit begin en eindig in Parys in die Vrystaat, Suid-Afrika. Dit is by verre een van die gewildste wedrenne in die land. Die Crater Cruise-marathon (106km) vind gewoonlik op die Saterdag plaas terwyl die halfmaraton (56km) op die Sondag plaasvind saam met verskeie kleiner bergfiets-wedrenne vir die kinders. Die eerste Crater Cruise het in 2004 plaasgevind.

## Roete 
Die wedren begin gewoonlik in Parys, gaan onmiddellik oor die Vaalrivier en draai dan links na Venterskroon. Die roete volg die gruispad aan die noordelike oewer van die Vaalrivier en kruis dan die rivier by Schoemansdrift. Die roete hou nou op die gruispad aan die suidelike oewer van die Vaalrivier terug tot in Parys.

## Omstredenheid 
In 2005 kon geen manswenners aangewys word nie as gevolg van 'n boer wat opdrag gegee het dat sy plaashekke toe moet bly. 'n Plaaswerker het die oggend die hekke oop gesien en besluit om dit toe te maak. Die jaers het na die tyd ooreengekom dat die vyf wat los voor was die prysgeld gelykop tussen hulle sou verdeel.

In 2008 het 'n rooibokram konsternasie veroorsaak toe hy een van Suid-Afrika se voorste vroue-fietsryers, Yolandi du Toit,  tydens die Crater Cruise-bergfietswedren van haar fiets gestamp het.

## Wenners sedert 2004 
## Verwysings 
## Eksterne skakels 
* http://www.cratercruise.co.za/
Schoemansdrift

duimnael|regs|250px|Vaalrivier te Schoemansdrift
**Schoemansdrift-brug** is 'n enkelbaanbrug oor die Vaalrivier tussen die Noordwesprovinsie en die Vrystaat in die Vredefort-area.
Die brug oorspoel van tyd tot tyd en is 'n gewilde toeristeaantreklikheid. Die Crater Cruise-bergfietswedren kruis die Vaalrivier oor die brug.

## Eksterne skakels 
* 360&deg; uitsig oor die brug
Hartbeesfontein

**Hartbeesfontein** is 'n dorpie in Noordwes, Suid-Afrika. Die dorp is 30&nbsp;km noordwes van Klerksdorp op die Klerksdorp-Ottosdal-takspoorlyn.

## Geskiedenis 
Die is twee stories oor hoe die dorp sy naam verkry het, beide uit die Voortrekkerdae. Volgens een storie het twee manne met die dieselfde van nl. De Clerq gaan jag, 'n hartbees gekwes en dit dood by 'n fontein gevind wat hulle toe Hartbeesfontein genoem het. Volgens die tweede storie het die Voortrekkerleier Hendrik Potgieter sommige van sy mense hier agtergelaat om 'n strafekspedisie teen Silkaats te lei. Een van die manne was toe verveeld en het gaan jag. Hy het 'n hartbees gekwes, dit agterna gesit en op 'n borrelende fontein afgekom. Na die veldtog het hy teruggekeer na die gebied en 'n plaas verkry wat hy toe Hartbeesfontein noem.

Tydens die Tweede Vryheidsoorlog het hier op 18 Februarie 1901 'n geveg plaasgevind tussen 'n Boerekommando en lord Paul Methuen.

Die plaas het verskeie kere van eienaar verwissel. Uiteindelik het die eienaar HF Moller die grond onderverdeel vir 'n dorp wat in 1955 geproklameer is.

## Distrik 
Mielies, grondbone en sonneblomsaad is van die belangrikste gewasse wat in die distrik verbou word.

## Sien ook 
* Lys van dorpe in Suid-Afrika
* NG gemeente Hartebeestfontein

## Bronne 
* Op Pad in Suid-Afrika. B.P.J. Erasmus. 1995. 

## Verwysings
Derby

: *Die artikel handel oor die dorp in die Noordwes-provinsie van Suid-Afrika, vir ander gebruike, sien Derby (dubbelsinnig).*

**Derby** is 'n klein dorpie in Noordwes, Suid-Afrika en is geleë op die R509-streeksroete. Hierdie dorpie is 16&nbsp;km vanaf Koster. Die dorpie het ontstaan as 'n nedersetting vir die behoeftige mense op die plase Rietfontein en Vlakfontein. Dit is vernoem na die Britse sekretaris van Kolonies, lord Derby.

Tydens die Tweede Vryheidsoorlog was Derby die toneel van gevegte tussen die Boere en een van die twee Skotse berede regimente. Die gesneuwelde Britse soldate lê in die plaaslike begraafplaas.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995. .
Marius Jooste

duimnael|190px|regs|Marius Jooste.

**Marius Visser Jooste** (gebore 5 Maart 1909, Winburg - oorlede 12 Oktober 1982) was 'n Afrikaanse joernalis, persleier en sakeman.

Jooste was die seun van N.J.J. Jooste van Winburg in die Vrystaat en ontvang sy opvoeding op sy geboortedorp en in Bloemfontein. Hy trou op 5 Junie 1938 met Marguerite Malherbe van Trompsburg, ook in die Vrystaat. 'n Seun en twee dogters is uit die huwelik gebore. 

Jooste het sy joernalistieke loopbaan by *Die Vaderland* begin, maar bedank in 1946 by die Afrikaanse Pers Beperk en is later 'n stigter van die Afrikaanse Sondagkoerant *Dagbreek*. In 1962 smelt Dagbreekpers Beperk en die Afrikaanse Pers Beperk saam as die Afrikaanse Pers (1962) Beperk. Jooste was 'n lid van Dagbreektrust, wat beheer oor die nuwe mediagroep uitgeoefen het. Hy was besturende direkteur van die Afrikaanse Pers (1962) Beperk. Ná die samesmelting van dié onderneming met die Voortrekkerpers in 1971 om Perskor te vorm, ook van die nuwe persmaatskappy. Vroeër het hy ook dié amp beklee by Hoofstadpers Beperk en Oggendbladpers Beperk (twee gesamentlike ondernemings in Pretoria van die groepe wat in 1971 saamgesmelt het om Perskor te vorm). 

Jooste was 'n direkteur van Volkskas Bpk., voorsitter van Perskor-Publikasies Bpk., Perskor se drukkery T.W. Hayne Ltd., die tydskrifmaatskappy Republikeinse Pers, direkteur van die Dagbreektrust, Vaderland Beleggings Beperk en verskeie ander maatskappye. Hy was in 'n stadium voorsitter en later ondervoorsitter van die Nasionale Persunie.

## Bronne 
* Roberts, T. (hoofredakteur). 1975. ''Who's Who of Southern Africa''. Johannesburg: Combined Publishers (Edms) Bpk.
Kroondal

**Kroondal** is 'n klein Duitse nedersetting 13&nbsp;km suidoos van Rustenburg in Noordwes, Suid-Afrika naby die N4 nasionale pad.

## Geskiedenis 
'n Lutherse sendingstasie is in 1858 op die plaas Kronendal van Jan Michiel van Helsdingen gestig. Kroondal het mettertyd een van 22 Lutherse stasies geword waar verwag is van werkers om vir hulle self te sorg. Die plaas is dus in 1889 opgemeet en in kleinhoewes vir onafhanklike boere verdeel. Dit verklaar die groot Duitse gemeenskap. Genl. Louis Botha het ook sy opleiding hier in die skool ontvang.

## Sien ook 
* Oumatjie Stoffberg
* Theunis Stoffberg
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995. .
Myburgh Streicher

**Daniel Myburgh Streicher** (gebore op 27 Maart 1928 op Swellendam - 21 Februarie 2005 in die Strand) was 'n Suid-Afrikaanse politikus en adjunkminister van vervoerwese.

Hy ontvang sy skoolopleiding aan die Hoërskool Swellendam en aan die Universiteit van Stellenbosch. Sy pa was Johannes Jacobus Streicher. Hy trou in Desember 1951 met Helena Etheresa Naudé. Drie seuns en 'n dogter is uit die huwelik gebore.

## Politieke toetrede 
Streicher, wat 20 jaar oud was toe die Verenigde Party in 1948 teen die Nasionale Party verloor het, was van 1950 tot 1952 sekretaris van die V.P. Jeug. Hy dien as lid van die provinsiale raad vir Port Elizabeth-Suid van 1955 tot die algemene verkiesing van April 1958 toe hy Volksraadslid word vir Port Elizabeth-Wes, 'n setel wat in 1938 as Port Elizabeth-Distrik geskep is en in drie verkiesings 'n veilige V.P.-vesting was. Drie jaar later behou hy die setel toe hy onbestrede verkies word. Van 1966 se verkiesing af verteenwoordig hy die nuwe kiesafdeling Newton Park, ook in Port Elizabeth, en word in die daaropvolgende verkiesing herverkies. In 1971 kies die Verenigde Party hom as Kaaplandse voorsitter. Hy was ook voorsitter van die V.P. se Natuurlike Hulpbronne-groep, wat landbou, bosbou, waterwese en omgewingsake ingesluit het. Hy het ook in verskeie ander V.P.-liggame gedien en het veral belang gestel in opvoeding, landbou en gesondheid.

## Uit V.P. geskors 
Op 19 Januarie 1977 skors die party ses Volksraadslede onder leiding van Streicher, toe Kaaplandse leier, omdat hulle geweier het om die planne vir 'n nuwe party, wat uit die Progressiewe Reformiste Party, Demokratiese Party (1973) en Verenigde Party se lede sou bestaan, te steun. Dit was almal lede van die regtervleuel in die V.P., die sogenaamde Ou Garde. Hulle het gevolglik die Onafhanklike Verenigde Party op 26 Maart 1977 gestig, wat met ingang 28 Mei 1977 die Suid-Afrikaanse Party geword het. In die verkiesing van 1977 het die party in twee setels in Port Elizabeth, Port Elizabeth-Sentraal en Walmer, asook Simonstad naby Kaapstad, gewen. Streicher was die S.A.P.-kandidaat in Wynberg, Kaapstad, maar het verloor.

## Na N.P. 
Die Suid-Afrikaanse Party ontbind in 1980 waarna die meeste lede hulle weg tot in die Nasionale Party vind. Streicher is in 1981 verkies tot L.V. vir die kiesafdeling De Kuilen. Van Desember 1986 tot September 1989 was hy adjunkminister van vervoerwese en van 1994 tot 1997 voorsitter van die NP-koukus in die parlement.

## Bronne 
* Mostert, J.P.C. 1986. *Politieke Partye in Suid-Afrika*. Bloemfontein: Instituut vir Eietydse Geskiedenis, U.O.V.S.
* Roberts, T. (hoofredakteur). 1975. ''Who's Who of Southern Africa*. Johannesburg: Combined Publishers (Edms) Bpk.

## Eksterne skakel 
* Doodsberig *Beeld*, 22 Februarie 2005
* Die nuutjies bly nie lank nuut *Die Burger'' 30 November 1995
*'n Foto van sy gedenksteen op Hermanus
Logos

[regs|duimnael|Logos, [Griekse alfabet|Griekse spelling]]

''''* (Grieks: λόγος, *logos'') is 'n belangrike vakterm in filosofie, psigologie, retoriek en religie. Aanvanklik is die woord verstaan as "'n rede", "'n versoek", "'n mening", "'n verwagting", "woord", "spraak", "verslag",  of "redenasie", maar is ingevoer as 'n tegniese term in filosofie, beginnend by Herakleitos (ca. 535–475 v.C.), wat dit aangewend het vir 'n beginsel rakende orde en kennis.

Antieke filosowe het die term op verskillende wyses aangewend. Die sofiste het dit gebruik in die opsig van 'n "vertoog", en Aristoteles het dit voorbehou vir 'n "beredeneerde vertoog" of "die argument" in die vakgebied van retoriek. Die stoïsynse filosowe het die term met die goddelike in verband gebring, 'n besielende beginsel wat die universum sou onderlê.

Nadat Judaïsme onder Hellenistiese invloed gekom het, het Philo (ca. 20 v.C.–40 n.C.) die term in Joodse filosofie opgeneem. Die Evangelie volgens Johannes identifiseer die Logos, waardeur alle dinge tot stand gekom het, as goddelik (*theos*), en sonder Jesus uit as die inkarnasie van die Logos.

Alhoewel die term "Logos" wye aanhang het in hierdie Christelike opsig, dui dit in akademiese kringe dikwels op die verskillende antieke Griekse toepassings daarvan, of op post-Christelike gebruike binne kontemporêre filosofie, Soefisme, en die analitiese psigologie van Carl Jung.

## Sien ook
* Logossentrisme

## Verwysings
Kampsbaai

duimnael|links|300px|Kampsbaai vanaf Tafelberg.

**Kampsbaai** is 'n voorstad en vakansieoord in Kaapstad in die Wes-Kaap, Suid-Afrika. Die voorstad is genoem na *Von Camptz* 'n amptenaar van die Nederlandse Oos-Indiese Kompanjie aan wie die plaas Ravensteyn, langs Kloofnek, behoort het. Kampsbaai is vroeër gebruik as 'n kuswoning vir menige vroeëre Britse Goewerneurs. *The Round House*, onderkant Kloofnek, was lord Charles Somerset se jaghuis. Kampsbaai was eers deel van Woodstock se munisipaliteit. Sy vooruitgang het begin met die bou van 'n tremlyn om Leeukop in 1902. Dit is sedertdien deur busse vervang. Kampsbaai het deel geword van Kaapstad in 1913 toe verskeie klein munisipaliteite saamgesmelt het. Die strand is as 'n blouvlagstrand gesertifiseer.

Die Twaalf Apostels, deel van die Tafelbergreeks, kyk oor Kampsbaai uit.

## Verwysings 
* Ensiklopedie van Suidelike Afrika. Eric Rosenthal 1967
Kakiebos

**Kakiebos** (*Tagetes minuta*) is 'n onkruid. Dit het Suid-Afrika gedurende die Tweede Vryheidsoorlog binnegedring toe dit saam met die voer uit Argentinië hier aangeland het. Dit het gou 'n onkruid oral in die land geword.

## Verspreiding 
Die spesie is inheems aan: Argentinië, Bolivië, Brasilië, Chili, Paraguay en Uruguay.

## Galery 

Tagetes minuta.jpg|Plant
Tagetes minuta leaf.jpg|Blare

## Sien ook 
* Lys van indringerplante in Suid-Afrika‎

## Bronnelys 
* Plants of the World Online
* Ensiklopedie van Suidelike Afrika, Eric Rosenthal, 1967
Kweekgras

**Kweekgras** (*Cynodon dactylon*) is 'n fyn grassoort wat in Suid-Afrika voorkom. Dit is 'n gras wat inheems is aan Noord- en Oos-Afrika, Asië, Australië en Suid-Europa. Alhoewel dit nie inheems is aan Bermuda nie, is dit 'n oorvloedige indringerspesies daar. Dit word vermoed dat dit versprei het vanaf Bermuda na Noord-Amerika. Die gras het etlike sinonieme benamings op verskillende plekke en wêrelddele.

## Beskrywing 
Die lemme is 'n grys-groen kleur en is kort, gewoonlik 2-15 cm lank met growwe kante.   Die regop stammetjies kan 1-30 cm lank word. Die stingels is effens afgeplat en gewoonlik pers in kleur. Die saadknoppies vorm in groepe van 2-6 saam aan uitlopers bokant van die stam, elke uitloper word 2-5 cm lank. 

Die basterverskeidenheid 'Tifton 85', soos 'n paar ander grasse (bv. sorghum), produseer sianied onder sekere omstandighede,  en was betrokke by verskeie veevrektes (let daarop dat op 'n paar geleenthede daar oor hierdie verskeidenheid verkeerdelik berig is as 'n geneties gemodifiseerde stam;  eintlik is dit 'n konvensioneel-geteelde F1 hibried ).

Die weidingskapasiteit is matig:

## Bronne 
* Ensiklopedie van Suidelike Afrika. Eric Rosenthal 1967

## Verwysings
Edwin van der Sar

**Edwin van der Sar** (gebore op 29 Oktober 1970 in Voorhout) is 'n voormalige Nederlandse sokkerspeler. Hy het 130 wedstryde gespeel vir die Nederlandse nasionale sokkerspan en dit is nog altyd 'n rekord.

Hy het gespeel by Ajax, Juventus, Fulham FC en Manchester United in Engeland.

Op 3 Augustus 2011 is 'n spesiale afskeidswedstryd gespeel vir Van der Sar in die Amsterdam Arena.

## Verwysings
Stoffberg

**Stoffberg** is 'n landelike dorpie in Mpumalanga, Suid-Afrika. Dit is 70&nbsp;km noordoos van Middelburg en lê aan die bolope van die Steelpoortrivier. Die takspoor vanaf Middelburg het Stoffberg in 1927 bereik. Die halte is gebou op die plaas Springboklaagte van Dirk Stoffberg, 'n wamaker van Wellington wat homself in hierdie gebied gevestig het. Die dorp is na hom vernoem. Die R533-provinsiale pad gaan deur die dorp.

## Distrik 
Stoffberg is die handelsentrum vir 'n area waar gemengde boerdery toegepas word: beeste, koring, mielies, grondboontjies en groente.

## Sien ook 
* Gereformeerde kerk Stoffberg
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995
Roossenekal

**Roossenekal** is 'n dorp in Limpopo, Suid-Afrika. Dit is ongeveer 25&nbsp;km noord van Stoffberg. Die dorp kan sy oorsprong terugvoer na die oorlog (1882–1883) tussen die Zuid-Afrikaansche Republiek  en die Mapoggers en is vernoem na veldkornet Stephanus Johannes Roos en kommandant Frederik Senekal.

## Geskiedenis 
duimnael|links|Die graf van Stephanus Johannes Roos
Roossenekal is vernoem na twee offisiere van die Zuid-Afrikaansche Republiek (ZAR) wat tydens die Mapogoorlog gesneuwel het. Hierdie oorlog is in 1882-3 gevoer teen die Mapoggers, 'n stam wat op verskeie koppe oos van die Steelpoortrivier in Mpumalanga gewoon het.

Frederik Senekal was die kommandant van die Rustenburg kommando. Hulle het laer getrek by 'n magneetkoppie, wat later as feesterrein gebruik is. Hulle taak was om een van die Mapoggers se statte, kwaPondo (Vlugkraal), aan te val. Sommige swart krygers het in aangrensende grotte weggekruip. Op 25 November 1882 het Senekal besluit om daardie grotte met dinamiet op te blaas. Hy het by een van die grotte ingeloer en is toe deur die kop geskiet. Hy is naby Rustenburg se laer begrawe.

Veldkornet Stephanus Johannes Roos was 'n lid van die Pretoria kommando. Hierdie kommando was deel van die hooflaer en was getrek juis waar die dorp Roossenekal later uitgelê is. Op 28 Februarie 1883 het 'n taakmag van 250 man opgeruk na 'n hoë kop waar die vyand in grotte weggekruip het. Twee ladings van 200 lb. dinamiet is in die grotte afgeskiet. Toe Roos daarna by die een grot inloer, tref 'n koeël hom in die kop. Hy is op slag dood. Hy is net langs die hooflaer begrawe.

Die dorp Roossenekal is in 1886 geproklameer, nadat G.R. von Wielligh dit opgemeet het. Daar is 134 erwe van 200 voet by 200 voet.

## Omgewing 
Roossenekal is die nuwe eindpunt vir die takspoorlyn vanaf Middelburg. Dit is in 1966 verleng vanaf Stoffberg toe vanadium, titaan en ystererts in die voorheuwels van die Steenkampsberge ontdek is. Die Mapogsmyn is naby die dorp. Die distrik is ook bekend vir sy geel varkore.

'n Standbeeld van hoofman Nyabêla is by die Mapogsgrotte op 17 Desember 1970 opgerig.

Ná die Tweede Vryheidsoorlog het die NG Kerk by Laersdrif 'n nedersetting vir armblankes gestig. Dit is sowat 15&nbsp;km suidwes van Roossenekal geleë.

Lêer:IngangRoossenekal.JPG|'n Verwelkomingsbord
Lêer:WinkelRoossenekal.JPG|'n Winkel in die dorp
Lêer:NedHervRoossenekal2.JPG|'n Gedenksteen op die NH kerk
Lêer:RoossenekalPad.JPG|Pad vanuit Roossenekal na Tonteldoos, Stoffberg en Lydenburg

## Sien ook 
* Gereformeerde kerk Stoffberg
* NG gemeente Roossenekal
* Lys van dorpe in Suid-Afrika
* Tonteldoos, Limpopo

## Verwysings 
## Bronne 
* B.P.J. Erasmus. *Op Pad in Suid-Afrika*. 1955
Springbokvlakte

[duimnael|210px |regs |Graansorghum (*[Sorghum bicolor*) onder spilpuntbesproeiing in die Springbokvlakte]]
Die **Springbokvlakte** lê in die Limpopoprovinsie met die Pienaarsrivier as suidgrens, waar dit die N1-hoofpad van Pretoria na Polokwane kruis. Weswaarts sluit dit die dorpe Warmbad (Bela-Bela), Nylstroom (Modimolle), Naboomspruit (Mookgophong) en Potgietersrus (Mokopane) in. Na die ooste is die dorpies Roedtan, Crecy, Marolong, Nutfield, Tuinplaas en Settlers deel daarvan. Dit is ‘n 80km breë en 130km lang strook grond wat in ‘n noordoostelike rigting loop met Roedtan as die sentrale dorp.

Ná die Tweede Vryheidsoorlog is die gebied oopgestel vir boerdery. Graslande het plek gemaak vir landerye of het bedek geraak met doringbome. Daar word geboer met koring, mielies, katoen, sorghum, grondbone en sonneblomme en lemoenbome is onder besproeiing aangeplant. 'n Groot verskeidenheid wildsbokke het die streek tot aan die einde van die 19de eeu gekenmerk. Verskeie wildplase op die  Springbokvlakte poog tans om weer die verskeidenheid in natuurlewe te herstel.

Die vlakte is besonder plat, ongeveer 1000 m bo seespieël, ervaar warm somers (beskerm deur die Hoëveld teen koue winde) en droë winters. ‘n Gemiddelde jaarlikse reënval van 622 mm is normaal. Die swart turfgrond is besonder vrugbaar.

In die bodem is steenkool- en uraanreserwes.

## Sien ook 
* Lys van streeksname in Suid-Afrika

## Bibliografie 
* *Standard Encyclopaedia of Southern Africa*, deel 10. Kaapstad: Nasou, 1974. 
* www.miningweekly.com  21 Maart 2008, 6 April 2010
Penge

: *Die artikel handel oor die dorp in Suid-Afrika. Vir die voorstad van Londen, sien Penge (Londen).*

**Penge** is 'n dorpie in Limpopo, Suid-Afrika. Die dorpie lê op die oewer van die Olifantsrivier en is 40&nbsp;km noord van Burgersfort.

## Geskiedenis 
Die dorpie is ook 'n slagoffer van die dalende vraag na asbes. Gedurende 1907 is groot hoeveelhede amosiet (bruinasbes) op die plaas Penge ontdek. Die plaas is na 'n voorstad in Londen vernoem. Mynboubedrywighede het in 1910 begin en vir 'n lang tyd het die twee verwante myne Weltevrede en Kromellenberg die meeste van die wêreld se produksie van hierdie asbes gelewer. Die myne het onlangs gesluit.

## Sien ook 
* Lys van dorpe in Suid-Afrika

## Verwysings 
* Op Pad in Suid-Afrika. B.P.J. Erasmus 1995
Romeinse diktator

[duimnael|250px|regs|[Cincinattus ontvang afgevaardigdes van die Romeinse senaat. Hy het in 458 en 439 v.C. as diktator opgetree.]] 
In die Romeinse Republiek was 'n **diktator** (d.w.s. een wat dikteer of gebied) 'n buitengewone magistraat  (*magistratus extraordinarius*) met die absolute gesag om take te verrig asmede die bevoegdhede van 'n gewone magistraat (*magistratus ordinarius*). Die amp van *diktator* was 'n regsontwerp wat aanvanklik as *Magister Populi* (Meester van die Mense) bekend was, d.i. Meester van die Burgermag.

Die Romeinse Senaat het 'n *senatus consultum* deurgevoer wat die konsuls gemagtig het om 'n diktator te nomineer – 'n enkele uitsondering op die Romeinse regsbeginsels van *kollegialiteit* (veelvuldige bekleërs van dieselde amp) en *verantwoordelikheid* (regsaanspreeklikheid vir amptelike aksies) – slegs een man is aangestel, en as hoogste magistraat was hy nie wetlik aanspreeklik vir sy amptelike aksies nie; 24 liktore het hom bygestaan.

Slegs 'n enkele diktator is by wyse van die *imperium magnum* geoorloof, die groot en buitegewone gesag waardeur hy beslissings kon omverwerp, afsettings uit ampte kon gelas, of die doodstraf kon uitvoer op ander kuruliese magistrate wat ook met imperium bedeel was. Die diktator is aangestel ter uitvoering en voldoening van Romeinse staatsake genaamd *rei gerundae causa* (vir verrigting van die saak) of *seditionis sedandae causa* (vir ondersit van rebellie), soos in die geval van Sulla, wat as *dictator legibus faciendis et rei publicae constituendae causa* (diktator vir die maak van wette en beskikking van die grondwet), die presedente gestel het wat die Romeinse Republiek sou beëindig.

## Sien ook 
* Tiran

## Verwysings
Penge (Londen)

: *Die artikel handel oor die voorstad in Londen, vir die dorp in Suid-Afrika, sien Penge.*

**Penge** is 'n voorstad van Londen in die Verenigde Koninkryk.
Die dorp Penge in Suid-Afrika is na die voorstad vernoem.
Maskandi

**Maskandi** is 'n Zoeloe-woord wat van die Afrikaanse "musikant" afgelei is. Dit het ontwikkel in 'n eg Suid-Afrikaanse musiekgenre wat elemente van reggae, Zoeloe-blues en tradisionele klanke insluit.

## Verwysings
HMS Rodney

duimnael|regs|300px|Die HMS *Rodney* ter see.

Die '*HMS *Rodney'''* en sy susterskip die *Nelson* van die Britse Vloot, was die magtigste twee slagskepe van enige vloot met die uitbreek van die Tweede Wêreldoorlog. Die *Rodney'' het 33 900 ton water verplaas en twee turbines van 45 000 dryfasperdekrag het 'n snelheid van 23 knope verseker. Die *Rodney* was toegerus met nege 16-duim kanonne, twaalf 6-duim kanonne, ses 4,7-duim lugafweerkanonne en twee torpedobuise. Die *Rodney* was ook betrokke tydens die jagtog en sinking van die Nazi-Duitse dwergslagskip Bismarck.

## Bron 
* The Encyclopedia of Sea Warfare. Spring Books. 1975.
Japannese torpedojaer Yukikaze

***Yukikaze*** (雪風, Afr: "Sneeuwind") was 'n torpedojaer van die Japannese Keiserlike Vloot tydens die Tweede Wêreldoorlog. Dit het 2 033 ton water verplaas en twee turbines van 52&nbsp;000 skeepsperdekrag het 'n snelheid van 35,5&nbsp;knope verseker. Hy was toegerus met ses 5-duim kanonne en agt 24-duim torpedobuise. Die Yukikaze het die onderskeiding behaal dat hy aan feitlike elke seeslag in die Stille Oseaan deelgeneem het sonder om self getref te word.

## Bron 
* The Encyclopedia of Sea Warfare. Spring Books. 1975.
HMS Dreadnought

duimnael|regs|300px|Die HMS Dreadnought ter see. Let op die anti-torpedo nette langs die kante.

Die '*HMS *Dreadnought''''' was 'n slagskip van die Britse Vloot. Hy was te water gelaat in 1906 in Portsmouth en was die eerste oorlogskip wat aangedryf was deur 'n Parsonsturbine. Die skip se topsnelheid was 21 knope. Hy was toegerus met tien 12-duim en sewe-en-twintig 3-duim kanonne asook twee torpedobuise. Hy het 17 900 ton water verplaas. Sy ontwerp was so gevorderd dat hy alle bestaande oorlogskepe verouderd gemaak het met sy tewaterlating. Daarna is na slagskepe verwys as 'pre-Dreadnought' en 'post-Dreadnought'. Ironies het HMS Dreadnought nooit deelgeneem aan enige slae nie. Tydens die Slag van Jutland was hy in die droogdok gewees vir opgraderingswerk.

## Bron 
* The Encyclopedia of Sea Warfare. Spring Books. 1975.
Sannaspos

**Sannaspos** is 'n spoorwegaansluiting sowat 30&nbsp;km oos van Bloemfontein in die Vrystaat. Die N8 nasionale pad gaan langs die nedersetting verby. Hier het 'n groot geveg in die Tweede Vryheidsoorlog plaasgevind tussen die Boere en Britse magte op 31 Maart 1900.

## Slag van Sannaspos 
Tydens die Tweede Vryheidsoorlog het Bloemfontein sy water van 'n keerwal in die Modderrivier by Sannaspos gekry. Na die oorname van Bloemfontein deur die Britte op 15 Maart 1900 het generaal Christiaan de Wet besluit om Sannaspos aan te val en Bloemfontein se watervoorraad af te sny. Die Boere het nuus gekry dat 'n Britse konvooi onderweg was van Thaba Nchu na Sannaspos en op 30 Maart hier sou kamp opslaan. Daar was reeds 'n Britse mag van 1 700 man onder bevel van generaal RG Broadwood by Sannaspos.

Die Boeremag van 1 500 het op 31 Maart 1900 teen sonop aangeval. Die meeste Britte was nog aan die slaap en Broadwood en sy mense is gedwing om te vlug. Generaal de Wet het 400 Britte gevange geneem en sy mense kon ook daarin slaag om die konvooi van 117 waens by Kroonspruit daar naby oor te neem.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 
* Ensiklopedie van Suidelike Afrika, Eric Rosenthal, 1967.

duimnael|center|300px|Die Suid-Afrikaanse Klas 25NC 3410 staan op Sannaspos, 4 Julie 1999.
Scapa Flow

duimnael|links|*Scapa Flow*, soos van sy oostekant gesien.
duimnael|Kaart van Scapa Flow.

**Scapa Flow** is 'n natuurlike hawe in die Orkney-eilande in die noorde van Skotland. Die baai is deur die Britse Vloot as 'n hoofkwartier gebruik gedurende die twee Wêreldoorloë. Hulle het die baai as ondeurdringbaar vir duikbote beskou nadat nette en onderwatermyne op verskeie plekke aangebring is. 

## Binnedringing deur U-47 
Die Duitse duikboot U-47 onder beheer van Luitenant-kommandeur Günther Prien het egter die hawe op 14 Oktober 1939 stilletjies binnegedring en die *HMS Royal Oak* met torpedo's gekelder, tesame met 833 bemanningslede.

## Bron 
* The Encyclopedia of Sea Warfare, from the first ironclads to the present day. 1975.
Bismarck (skip)

:*Die artikel handel oor die skip, vir inligting oor die gelyknamige stad, sien Bismarck, vir die Duitse politikus, sien Otto von Bismarck.*
duimnael|300px|Die Bismarck in 1940.
duimnael|regs|300px|Die Bismarck in Hamburg geanker.

Die **Bismarck** was 'n slagskip van die Duitse Vloot tydens die Tweede Wêreldoorlog. Die skip het beroemd geraak nadat hy die trots van die Britse Vloot, die HMS *Hood*, op 24 Mei 1941 gesink het. Die Bismarck is 'n paar dae later self deur die Britse Vloot in 'n opvolgaksie gekelder.

## Tegniese besonderhede 
Die skip het 'n verplasing van 41&nbsp;700 ton gehad en was met agt 15-duim, twaalf 5,9 duim en sestien 4,1 duim lugafweerkanonne bewapen. Die skip is deur drie turbine-aangejaagde skroewe aangedryf wat 'n topspoed van 29 knope verseker het. Die skip was ook toegerus met vier Arado Ar 196 drywervliegtuie.

## Geskiedenis 
By voltooiing was die skip en sy susterskip die *Tirpitz* groter as wat die internasionale vlootooreenkoms op daardie stadium toegelaat het. Admiraal Günther Lütjens was in bevel van die *Bismarck*. Op 18 Mei 1941 het die *Bismarck*, vergesel deur die groot kruiser *Prinz Eugen*, die hawe te Gdynia verlaat. Op 21 Mei het die twee skepe Bergen, Noorweë, verlaat nadat hulle daar aangedoen het. Hulle vaar om Ysland  en deur die Straat van Denemarke. Gedurende 24 Mei het hulle in 'n geveg met HMS *Hood* en HMS *Prince of Wales* betrokke geraak. Die *Bismarck* het die *Hood* met 'n volle salvo gesink en die *Prince of Wales* is ook beskadig. Een van die *Prince of Wales* se 14-duim projektiele het egter een van die *Bismarck* se 1000-ton brandstoftenks getref wat Lütjens gedwing het om skuiling te gaan soek in Brest, Frankryk.

Die verlies van die *Hood* was 'n skok vir Brittanje se aansien. Die *Hood* is as die kragtigste skip deur Brittanje beskou. Brittanje het onmiddellik 'n hasejag-operasie van stapel gestuur; agt skepe is gestuur om die *Bismarck* te vind en te sink. Een van die skepe was die HMS *Rodney*. Op 27 Mei is die *Bismarck* gekelder nadat 'n torpedo van een van die HMS *Ark Royal* se vliegtuie, 'n Fairey Swordfish, sy roer buite aksie gestel het. *Prinz Eugen* het daarin geslaag om te ontsnap. Slegs 118 van die 1962 manskappe van die *Bismarck* is gered: 25 deur die torpedojaer *HMS Maori*, 85 deur die kruiser *HMS Dorsetshire* en 8 deur die Duitse skepe.

## Bron 
* The Encyclopedia of Sea Warfare. Spring Books. 1975.
Diepsloot (nedersetting)

**Diepsloot** is 'n nedersetting langs die N14 nasionale pad in Gauteng, Suid-Afrika. Die gemeenskap het ontstaan toe die Suid-Afrikaanse Nasionale regering dit as 'n lae-ekonomiese behuisingsprogram ontwikkel het. Diepsloot is naby die Lanseria-lughawe en Randburg.

## Sien ook 
* Lys van dorpe in Suid-Afrika

## Verwysings 
## Eksterne skakels
Klerkskraaldam

Die **Klerkskraaldam** is in die Mooirivier in Noordwes, Suid-Afrika. Die dam is langs die N14 nasionale pad tussen Ventersdorp en Krugersdorp geleë.

Die damwal is 13&nbsp;meter hoog, terwyl die dam 'n oppervlakarea van 377&nbsp;hektaar beslaan en 'n kapasiteit van 7 900 000&nbsp;m2 water het. Dit is in 1965 geopen.

Die dam is veral gewild onder hengelaars. Die water is kristalhelder en dis nie altyd so maklik om die visse te vang nie.

## Sien ook 
* Lys van grootste damme in Suid-Afrika
Bladgrond

**Bladgrond** is 'n nedersetting op die N14 in die Noord-Kaap, Suid-Afrika. Die plekkie lê 58&nbsp;km oos van Pofadder en 74&nbsp;km wes van Kakamas.

## Sien ook 
* Bladgrond se Sandrivier
* Lys van dorpe in Suid-Afrika
Rip van Wyk

**Rip van Wyk**  is 'n swart en wit Afrikaanse rolprent wat op 4 April 1960 uitgereik is. Die storielyn is gegrond op die sprokie van *Rip van Winkel*. Dit was die eerste rolprent wat die filmmaker Emil Nofal vervaardig het. Die regisseur en hoofrolspeler was Jamie Uys. Uys is vir sy spel in die fliek deur die *Royal Society of Arts* in Londen met die Statebondstoekenning van 1960 bekroon.

## Genre 
Die rolprent is 'n komiese fantasie en goeie gesinsvermaak.

## Hoofrolspelers 
* Jamie Uys as Rip van Wyk (hoofrol)
* Gert van den Bergh as "Oom"
* Wyona Cheyney as Rina Viljoen / Annette de Witt
* Douglas Fuchs as Professor
* Johan Malherbe as Theunis Barnard
* Pieter Hauptfleisch as Van der Merwe
* Johan du Plooy as fotograaf
* Ian Strauss as Ducktail
* Ralph Loubser
En andere.

## Storielyn 
'n Vrystaatse boer slaap vir honderd jaar, en toe hy wakker word, bevind hy hom op 'n yslike dorp wat intussen op sy plaas ontstaan het. Hy poog om die ontwikkelinge te begryp en by die moderne lewe aan te pas.

## Sien ook 
* Lys van Afrikaanse rolprente

## Verwysings
Westelike Verbypad

duimnael|Die Westelike Verbypad in rooi

Die **Westelike Verbypad** is 'n snelweg in Johannesburg, Suid-Afrika en dra die N1 nasionale pad wes om Johannesburg. Die snelweg het ten minste vier bane oor sy lengte. Die snelweg begin by die Diepkloofwisselaar. Hier sluit die N12 of Suidelike Verbypad ook by die snelweg aan. Die snelweg hou noord, verby die Soweto M70 wisselaar, verby die Maraisburgwissellaar en draai dan amper wes. Dit gaan nou verby die Gordonwegwissellaar en dan die 14de Laanwissellaar. Die snelweg swaai nou noord en gaan verby die Beyers Naudewissellaar, die Malibongwewissellaar en swaai dan noordoos. Verby die William Nicolwissellaar swaai die snelweg oos en gaan deur die Rivoniawegwissellaar. By die Buccleuchwissellaar word die Westelike Verbypad nou die Oostelike Verbypad, ook bekend as die N3 nasionale pad.

## Sien ook 
* Oostelike Verbypad
* Suidelike Verbypad
NRG

**NRG** (uitgespreek: *energie*) is 'n Afrikaanse musiekgroep. Die groepslede is Christiaan Botha (hoofsanger, kitaar), Rowan Zerf (hoofkitaar, stem), Abel Knobel (baskitaar, klawers, stem) en Rudolph van Wyk (tromme, stem). Hulle eerste album, *ENERGIE*, is in Augustus 2011 deur Select-musiek vrygestel.

## Diskografie 
* 2011: *Energie*
* 2014: *Roulette*
* 2015: *Als of niks*

## Sien ook 
* Lys van Suid-Afrikaanse musiekgroepe

## Eksterne skakels 
* 
* NRG se Youtube blaaie:
** https://www.youtube.com/user/theNRGworld
** https://www.youtube.com/user/nrgVEVO
* Die groep se Facebook-blad
Oostelike Verbypad

duimnael|Die Oostelike Verbypad in rooi

Die **Oostelike Verbypad** is 'n snelweg in Johannesburg, Suid-Afrika, en dra die N3 nasionale pad oos om Johannesburg. Die snelweg het ten minste vier bane oor sy lengte. Die verbypad begin by die Buccleuchwissellaar as die N3 nasionale pad; aan die anderkant van die wissellaar is die Westelike Verbypad. Die verbypad hou suidoos, gaan deur Marlbororylaanwissellaar waar dit ook die Gautreinspoor kruis. Die verbypad hou steeds suidoos, gaan deur die Londonwegwissellaar langs Alexandra verby, deur die Modderfontein- en Edenvalewissellaars en swaai dan suid. Dit gaan deur die Linksfieldwegwissellaar en deur die Gillooly's-wissellaar. Hier begin die N12 nasionale pad wat ooswaarts hou Witbank se kant toe. Die verbypad gaan deur die Bedfordviewwissellaar en dan deur die Geldenhuyswissellaar waar die M2 motorweg gekruis word. Die verbypad gaan dan deur die Elandswissellaar waar die N3 wegswaai en net daarna word die N17 gekruis. Die verbypad word nou die Suidelike Verbypad.

## Sien ook 
* Suidelike Verbypad
* Westelike Verbypad
Andrei Korotajef

**Andrei Korotajef** (Russies: Андрей Витальевич Коротаев, 17 Februarie 1961 in Moskou) is 'n Russiese antropoloog, historikus en ekonoom. Hy is die direkteur van die Sentrum van die Moderne Ooste in Moskou en professor aan die Moskouse Staatsuniversiteit.

## Biografie 
Korotajef het in 1984 met lof aan die Universiteit van Moskou gegradueer. Hy het sy veldwerk in Jemen, Egipte, Nigerië, Kenia, Tanzanië, Suid-Afrika, Libië en Indië gedoen.

## Bydrae 
Hy doen hoofsaaklik navorsing in vier gebiede:
duimnael|links|Kondratieff-golwe
* Die studie van die langtermyn-ontwikkeling van die sosio-politieke stelsels van die Noordoos-Jemen, en oor die oorsprong van Islam. Korotajef het belangrike tendense in die ontwikkeling van die sosiale stelsels van Suider-Arabië ontleed. Hy het ook bevestig dat pre-Islamitiese Arabië uit matrilineale groepe bestaan het.
* Interkulturele studies.
* Die wiskundige modellering van sosiale, ekonomiese en historiese dinamika ("Kliodinamika").
* Die studie van die langtermyn-ontwikkeling van die wêreldwye ekonomiese dinamika (Kondratieff-golwe). Sy onlangse navorsing oor Kondratieff-golwe in die wêreld-BBP-dinamika het hul teenwoordigheid op 'n aanvaarbare vlak van statistiese betekenisvolheid bevestig.
* Hy is ook bekend vir sy bydraes tot die teorie van sosiale evolusie.

## Verwysings 
## Eksterne skakels 
* **Great Divergence and Great Convergence. A Global Perspective**
* Article on Andrey Korotayev at InterSci Complexity wiki (with a full list of his publications) 
* **Introduction to Social Macrodynamics: Compact Macromodels of the World System Growth**
* Introduction to Social Macrodynamics: Secular Cycles and Millennial Trends at InterSci Complexity wiki 
* Mellen Press' Information on Andrey Korotayev
* Reconsidering Weber: Literacy and the Spirit of Capitalism
* Secular Cycles and Millennial Trends
* Secular Cycles and Millennial Trends in Egypt
* Introductory Chapter of Introduction to Social Macrodynamics: Secular Cycles and Millennial Trends  (Moscow, URSS, 2006)
* Chapter 3: "A Compact Macromodel of World Economic and Demographic Growth" of *Introduction to Social Macrodynamics: Compact Macromodels of the World System Growth* (Moscow, URSS, 2006)
* A Spectral Analysis of World GDP Dynamics: Kondratieff Waves, Kuznets Swings, Juglar and Kitchin Cycles in Global Economic Development, and the 2008–2009 Economic Crisis. *Structure and Dynamics*. 2010. Vol.4. #1. P.3-57 (with Sergey Tsirel).
* Andrey V. Korotayev
Belmont

**Belmont** is 'n klein nedersetting en spoorwegaansluiting in die Noord-Kaap, Suid-Afrika en is geleë langs die N12 nasionale pad. Die dorpie is ongeveer 40&nbsp;km noord van Hopetown. Daar het verskeie gevegte in die omgewing van Belmont plaasgevind tydens die Tweede Vryheidsoorlog; ook die Slag van Belmont.

## Sien ook 
* Lys van dorpe in Suid-Afrika
Slag van Sunnyside

Die **Slag van Sunnyside** het op 1 Januarie 1900 naby die gehuggie Salt Lake, sowat 40 km noord van Belmont, Kaapkolonie, Suid-Afrika, plaasgevind. Die Boeremagte kon nie daarin slaag om die Britse magte te stuit nie.

## Sien ook 
* Skermutselinge van die Tweede Vryheidsoorlog

## Bron 
* B.P.J. Erasmus: *Op Pad in Suid-Afrika*. 1995.
Kendrew

**Kendrew** is 'n gehuggie in die Oos-Kaap, Suid-Afrika. Dit is geleë in die Kamdeboostreek, op die noordelike oewer van die Sondagsrivier waar dié rivier en die Kamdeboorivier saamvloei. Lusern en vrugte is van die belangrikste gewasse wat hier verbou word. Graaff-Reinet is noord van die dorpie. 

## Sien ook 
* Lys van dorpe in Suid-Afrika

## Bibliografie
*Graaff-Reinet 200, 1786 - 1986. In: Lantern. Tydskrif vir Kennis en Kultuur. Jaargang 35, nr. 2, Julie 1986
*Logie, Bartle: Sundays - tales from a winding river. Port Elizabeth: Bluecliff, 2011. 

## Verwysings
Drywingselektronika

**Drywingselektronika** (English: *power electronics*) is die transformasie en beheer van elektriese energie wat die geskikte spanning en stroom aan 'n las verskaf deur die gebruik van elektroniese komponente.

## Inleiding 
duimnael|'n WS/GS-omsetter ("AC-DC Chopper")

Drywingselektronika omsetters word gebruik in toestelle waar dit nodig is om die vorm van elektriese energie te verander. Omsetters word in verskeie elektroniese toestelle gebruik soos om batterye te laai, elektriese motors te beheer en enige elektroniese toestel wat van die WS toevoer af werk.

Die drywing omsetting kan in vier groepe geklassifiseer word:
* WS na GS (gelykrigter)
* GS na WS (wisselrigtoestel)
* GS na GS (GS na GS omsitter)
* WS na WS (WS na WS omsitter)

Die moderne omsetters gebruik halfgeleierskakelaar toestelle en kan in drie groepe geplaas word:
* Diodes - Aan en af toestande word beheer deur drywings stroombaan.
* Tiristors - Aangeskakel deur beheer sein en afgeskakel deur drywings stroombaan.
* Beheerbare skakelaars - Aan- en afgeskakel deur beheer sein.

## Oorsig van halfgeleierskakelaars 
In drywingselektronika is daar 'n groot verskeidenheid halfgeleierskakelaars waar die seleksie van die skakelaar afhang van die soort funksie wat dit moet verrig. Elke halfgeleierskakelaar se funksie verskil soos hoe vinnig dit kan skakel, wat is die aangeslane spanning en stroom, hoe word die verskillende skakelaars beheer, ens. Hierdie tipe informasie kan van 'n databladsy afgekry word, wat help om die omsetter te ontwerp. Die halfgeleierskakelaars word in drie groepe geplaas volgens hoe dit beheer word. In die groepe is daar die verskillende tipe skakelaars, elk met hul eie funksie.
### Diodes 
# Schottky diodes
# Vinnig-herstelbare diodes
# Lyn-frekwensie diodes

### Tiristors 
# Fase-beheer tiristors
# Inverter-grade tiristor
# Lig-geaktiveerde tiristor
### Beheerbare Skakelaars 
# BJTs
# MOSFETs
# GTOs
# IGBTs
FC Groningen

**FC Groningen** is 'n Nederlandse sokkerspan in die stad Groningen wat in die Eredivisie speel. FC Groningen speel sy wedstryde sedert 2006 in die Euroborg-stadion (22 550 sitplekke). In 2015 het die klub die KNVB-Beker gewen.

## Geskiedenis 
FC Groningen is op 16 Junie 1971 gestig as opvolger van GVAV (*Groninger Voetbal en Atletiek Vereniging*; 1921). In die eerste dertig jaar speel FC Groningen boaan die Eerste divisie of onderaan die Eredivisie. In die seisoen van 1988/89 behaal hulle die 1/8de eindronde van die UEFA-Beker en die eindstryd van die KNVB-Beker (nadat hulle teen PSV Eindhoven verloor). Sedert hulle promosie na die Eredivisie in 2000 het FC Groningen baie gegroei en is hulle nou 'n soliede Eredivisiespan. In 2015 wen die klub teen PEC Zwolle die KNVB-Beker.

## Erelys 
***Kampioen Eerste divisie (1)**
: 1979/80
: (naaswenner (1): 1998/99)
***KNVB Beker (1)**
: 2015
: (naaswenner (1): 1989)

## Beroemde sokkerspelers 
*  Ronald Koeman
*  Arjen Robben
*  Glen Salmon
*  Luis Suárez